Camilla Fossum Pettersen

Camilla Fossum Pettersen (født Mathisen; 1977) er en norsk sakprosaforfatter, freelanceskribent og biolog. Hun har sin utdannelse i limnologi fra Universitetet i Oslo, og har arbeidserfaring fra undervisning ved Norsk Teknisk Museum, Forsøksgymnaset, Kastellet skole og Bjerke videregående skole og Norsk miljøforvaltning.

Pettersen utga sin første bok sammen med sin ektemann, biolog Ruben Alexander Pettersen i 2013 De siste iblant oss – Nærbilder fra reiser i tropene. Boken omhandlet tap av tropisk natur som følge av menneskedrevet konsum. Paret hadde før dette en rekke ganger levert liknende materiale til blant andre A-magasinet, og holdt utstilling ved Universitetet i Oslo med bilder av utrydningstruede arter.Gjengangeren 31. mars 2010, s. 11

Våren 2017 ga hun ut sin andre bok, Samværssabotasje – Norske fedre deler sine historier. Boken tar for seg rettigheter og ulike utfordringer som en del fedre opplever i forbindelse med barnefordeling, fastsettelse av bosted og samvær.aschehoug.no: Samværssabotasje – Norske fedre deler sine historier  (hentet 11. juni 2017) Fritt Ord gav støtte til manusutvikling til boken.– Mange mødre saboterer samvær, Gjengangeren, 10. mai 2017 Pettersen ble tildelt Mannsforums kvinnepris 2017 for verket.

I sitt virke som lærer ved Kastellet skole veiledet Pettersen en gruppe elever til å vinne Norsk juniorvannpris 2007.Våte prisvinnere (hentet 8. desember 2017) Den samme elevgruppen veiledet hun til å bli hovedvinner av Adele La Roches kjemistipend i 2006.

 Referanser  

Kategori:Norske sakprosaforfattere
Kategori:Norske pedagoger
Kategori:Norske biologer